ডিলান কোয়ার্সিয়া

সামার ডিলান কোয়ার্সিয়া (জন্ম: ১৯৮৫) একজন মার্কিন দাবা খেলোয়াড়, দাবা কোচ, সাংবাদিক এবং চলচ্চিত্র নির্মাতা। তিনি ২০১৬ সালের মার্কিন যুক্তরাষ্ট্র মুক্ত দাবা চ্যাম্পিয়নশিপে ইউ২১০০ বিভাগে জয়ী হন এবং আন্তর্জাতিক দাবা ফেডারেশন কর্তৃক একজন প্রার্থী মাষ্টার হিসেবে স্থান পান। তিনি আমেরিকান চেস ম্যাগাজিন, চেস লাইফ এবং স্পোর্টস সেন্টারের জন্য দাবা সম্পর্কিত প্রতিবেদন লিখেন।

 প্রারম্ভিক জীবন ও শিক্ষা 
কোয়ার্সিয়ার জন্ম ১৯৮৫ সালে। দশ বছর বয়সে অ্যারিজোনা বয়েজ অ্যান্ড গার্লস স্টেট গেমসে তিনি চেকারসে প্রথম এবং ফুটবলে দ্বিতীয় স্থান অধিকার করেন। তিনি তার উচ্চ বিদ্যালয়ের নাট্য ক্লাবের সহ-সভাপতি ছিলেন।

তিনি ইউনিভার্সিটি অব ইলিনয় শিকাগো থেকে জৈবিক বিজ্ঞানে স্নাতক ডিগ্রি অর্জন করেন। স্নাতকোত্তর ছাত্রী থাকাকালীন তিনি শিকাগো এলাকার শিক্ষার্থীদের দাবা শেখাতেন।

 কর্মজীবন 
আন্তর্জাতিক দাবা ফেডারেশন কর্তৃক কোয়ার্সিয়াকে একজন প্রার্থী মাষ্টার হিসেবে স্থান দেওয়া হয়, যা মার্কিন দাবা খেলোয়াড়দের মধ্যে শীর্ষ ২ শতাংশের মধ্যে স্থান করে নেয়। তিনি ২০১৬ সালের মার্কিন যুক্তরাষ্ট্র মুক্ত দাবা চ্যাম্পিয়নশিপে ইউ২১০০ বিভাগে জয়লাভ করেন এবং ২০১৫ সালে শীর্ষ ২৫ জনের মধ্যে স্থান করে নেন। ২০২৩ সালে তার ফিদে রেটিং ছিল ১৭৮৪।

কোয়ার্সিয়া দক্ষিণ ক্যালিফোর্নিয়া দাবা ফেডারেশনের পত্রিকা র‍্যাঙ্ক অ্যান্ড ফাইল-এ সম্পাদক হিসেবে কাজ করেন এবং আমেরিকান চেস ম্যাগাজিন ও মার্কিন যুক্তরাষ্ট্র দাবা ফেডারেশনের পত্রিকা চেস লাইফের একজন প্রবন্ধকার ছিলেন। তিনি ইএসপিএনের স্পোর্টস সেন্টারেও উপস্থিত ছিলেন।

তিনি ২০২৪ সালে কিং চেস! নামক একটি তথ্য চলচ্চিত্র তৈরি করেন। এটি ছিল ২০১৮ সালের প্রার্থীদের প্রতিযোগিতা সম্পর্কিত।

 ব্যক্তিগত জীবন 
কোয়ার্সিয়া এবং তার স্ত্রী লস অ্যাঞ্জেলেসে থাকেন। তিনি একজন ট্রান্সজেন্ডার নারী এবং নিজেকে সমকামী ও উভকামী হিসেবে পরিচয় দেন।

 তথ্যসূত্র 

 বহিঃসংযোগ 


বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:দাবা কোচ
বিষয়শ্রেণী:মার্কিন নারী দাবাড়ু